‘આજથી હું મારા ઘરે રહીશ.’ અતુલભાઈ કશું બોલી શક્યા નહીં. આજે પહેલીવાર એમને અહેસાસ થયો કે ધંધામાં ગણતરી સાથેના સંબંધ રાખી શકાય, પણ કૌટંુબિક સંબંધોમાં ગણતરી કરવાથી સંબંધ સચવાતો નથી, પણ તૂટી જાય છે. એમને કૌશલને રોકવાનું મન થયું, પણ એમણે એ ભૂલ ન કરી. હવે જાય છે તો જવા દેવો. હવે કૌશલને કોઈ નિર્ણય કરવા માટે મજબૂર કરવા કરતાં એ જાતે પોતાનો નિર્ણય કરે તે જ યોગ્ય રહેશે. અતુલભાઈએ આજે વેપારીના બદલે પિતાને છાજે તેવો અભિગમ અપનાવ્યો.